Enkuba ezzeemu okukosa ab’e Kasese, omwana 1 afiiriddemu n’abalala batwaliddwa mu malwaliro kujanjabwa, so nga n’ebirime byabwe ebigoyezza.
Abakoseddwa ba mu zone ya scheme ward mu Nyamwamba division mu Kasese municipality mu district ye Kasese.
Abakoseddwa baddusiddwa mu malwaliro okuli erya Rukooki health center 1V, St Mary’s hospital,ne Kirembe health center III okufuna obujjanjabi.
Basatu bebali mu mbeera embi okuli n’owolubuto
Omwana afudde ye Kambale Sindifayo myaka 4.
Omwana ono okufa kivudde ku kisenge ky’ennyumba mwabadde yebase okugwa nekimuziika.
Abatuuze mu Scheme ward bagamba nti enkuba eno yatandise ssaawa 10 mu kiro.
Adolf Ategeka nga kansala ku district ye Kasese ye agamba nti ennyumba egudde mubaddemu abantu 10 nga bajja banoonya mirimu ne bafuna ogw’okulima mu Reco Co.
Omwogezi wa Police bitundu ebya Rwenzori Tumushiime Bwambale asabye abantu okubeera obulindaala nadaala mu budde buno obwenkuba, nga bakebera ky nnyumba mwebasula bamanye embeera zezirimu.
Gyebuvuddeko enkuba yakosa abantu be Rusika mu muluka gwe Kigoro 1 mu gombolola ye Rukooki mu district ye Kasese netta abantu 16, nga n’egyebuli eno waliwo omwana eyakuluggusibwa amazzi era yabulira ddala.
lug_Latn bem_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn